An haifi sabo Bakin Zuwo a unguwar Bakin Zuwo a ranar 31 ga watan Disamba na shekarar 1934. Shi ne gwamnan Kano mafi gajartar zango, ya zauna a wannan kujera na tsawon watanni biyu kawai. Shi mutumin unguwar Bakin Zuwo ne, wanda daga sunan unguwar ne ma ya samu Laƙabinsa na ‘Sabo Bakin Zuwo’. Wannan unguwa tana nan a cikin ƙwaryar birnin Kano. KARATU Duk da cewa bai yi nasarar fara karatun zamani tun yana ƙarami ba, ya fara ne da karatun Ƙur’ani mai girma a nan unguwar tasu ta Bakin Zuwo. Ya fara karatunsa na Zamani a makarantar Shahuci, inda ya halarci darrusan yamma (Karatun manya na yaƙi da jahilci). Daga baya ya shiga makarantar ‘Ibo (Igbo) Union School’ da ke Sabon Garin Kano. Sannan kuma ya zarce zuwa makarantar mulki ta zariya (Zaria administration Institute). Muƙaman da ya Riƙe Ya zama shugaban ƙungiyar ‘yankasuwa (United Labour Congress) reshen jahar Kano. sannan ya zama mataimakin shugaba, na ƙasa, na wannan ƙungiyar. Ya yi aiki tare da kwamatin tantance masu karɓar bashi na jahar Kano (State’s Rent Assesment Committee).